Antrenorul echipei Lazio, Maurizio Sarri, a demisionat din funcţie, marţi, după a treia înfrângere consecutivă în campionat, pe teren propriu cu Udinese (1-2), potrivit unor informaţii apărute în presa italiană, potrivit news.ro
Cu 12 înfrângeri în 28 de meciuri, Lazio se află în prezent pe locul 9 în Serie A, în afara locurilor europene pentru sezonul viitor, şi a fost eliminată în optimile Ligii Campionilor de Bayern Munchen. Lazio rămâne în continuare în cursa pentru Cupa Italiei, unde va întâlni luna viitoare pe Juventus în semifinale.
Maurizio Sarri s-a alăturat echipei Lazio în 2021, după un an sabatic în urma titlului de campion cu Juventus, în plină pandemie Covid-19.
Antrenorul în vârstă de 65 de ani, a câştigat şi Liga Europa în 2019 cu Chelsea.